**MINISTERUL MEDIULUI, APELOR ŞI PĂDURILOR**



**ORDIN**

**nr. .……. din …..……..**

**pentru modificarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională, aprobat prin Ordinul ministrului mediului, apelor și pădurilor nr. 1063/2023**

Luând în considerare Referatul de aprobare al Administraţiei Fondului pentru Mediu nr. ...... din ......... **pentru modificarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională, aprobat prin Ordinul ministrului mediului, apelor și pădurilor nr. 1063/2023,**

În temeiul prevederilor art. 12 alin. (4) din Ordonanţa de urgenţă a Guvernului nr. 115/2011 privind stabilirea cadrului instituţional şi autorizarea Guvernului, prin Ministerul Finanţelor, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, aprobată prin Legea nr. 163/2012, cu modificările şi completările ulterioare, ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare,

**ministrul mediului, apelor şi pădurilor** emite prezentul ordin.

**Art. I** Se aprobă modificarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională, **aprobat prin Ordinul ministrului mediului, apelor și pădurilor nr. 1063/2023,** publicat în Monitorul Oficial nr. 364 din data de 28 aprilie 2023 și se înlocuiește cu anexa care face parte integrantă din prezentul ordin.

**Art. II** Prezentul ordin este aplicabil în cadrul sesiunilor de finanțare ale Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională demarate începând cu anul 2024.

**Art. III** Instalatorii care au încheiat contract de participare cu Administraţia Fondului pentru Mediu, valabil la data intrării în vigoare a prezentului ordin, pot participa în cadrul sesiunilor de finanțare demarate începând cu anul 2024, cu condiția întregirii și/sau actualizării garanției pentru participarea în program, după caz.

**Art. IV** Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**MIRCEA FECHET**